সোসাইটি ৫.০
সোসাইটি ৫.০, যা সুপার স্মার্ট সোসাইটি নামেও পরিচিত, এটি আমাদের সমাজের ভবিষ্যতের জন্য একটি দূরদর্শী ধারণা। এটি চতুর্থ শিল্প বিপ্লবের আরেকটি প্রকাশ হিসেবেই গৃহীত হয়েছিল এবং ২০১৬ সালে বিজ্ঞান, প্রযুক্তি এবং উদ্ভাবনের জন্য ক্যাবিনেট অফিসের কাউন্সিলের মাধ্যমে জাপান সরকার এটি চালু করেছিল। ২০১৯ সালে জাপানের প্রয়াত প্রধানমন্ত্রী শিনজো আবে ৫ম বিজ্ঞান ও প্রযুক্তির মৌলিক পরিকল্পনা কাঠামোর মধ্যে সোসাইটি ৫.০ উম্মোচন করেন। এই উদ্ভাবনী পদ্ধতি একটি মানবকেন্দ্রিক সমাজের কথা চিন্তা করে যা সামাজিক বিভিন্ন সমস্যার সমাধানের সাথে অর্থনৈতিক অগ্রগতির সামঞ্জস্য করে। এটি সাইবারস্পেস এবং ভৌত স্থানের বিষয়গুলোকে একীভূত করে এই ভারসাম্য অর্জন করে।